als_Latn dik_Latn sag_Latn
Apple ka hedhur në gjyq kompaninë Ericsson, dhe e akuzon se patentat në lidhje me teknologjinë e internetit me valë LTE nuk janë thelbësore për standardet e industrisë celulare. Në çështjen e paraqitur në një gjykatë federale në Kaliforninë Veriore, Apple akuzon kompaninë Ericsson se po kërkon honorarë të tepërt për këto patenta, edhe pse patën rënë dakord t’i licencojnë ato në kushte “të drejta, të arsyeshme dhe jo-diskriminuese.”
Prodhuesi i iPhone-ve ankohet më shumë se Ericsson po kërkon honorarë për teknologjinë LTE bazuar në çmimet përfundimtare të të gjithë pajisjeve LTE, kur në fakt honorarët bazohen në vlerën e çipit që përfshin teknologjia.
“Ne kemi qenë gjithmonë të gatshëm të paguajmë çmimin e duhur, për të siguruar të drejtat tek standardet thelbësore të patentave që mbulojnë teknologjinë tek produktet tona. Fatkeqësisht, ne nuk kemi rënë dakord me kompaninë Ericsson për një normë të drejtë për patentat e tyre, prandaj po kërkojmë ndihmën e gjykatave,” deklaroi zëdhënësja e Apple-it, Kristin Huguet.
Apple ka deklaruar gjithashtu se nëse patentat e Ericsson-it do të konsiderohen thelbësore, dhe gjiganti suedez i rrjetit fiton çështjen, kompania do t’i kërkojë gjykatës që të vendosë një normë të duhur honorari. Të dyja kompanitë nënshkruan një marrëveshje në vitin 2008. Kjo marrëveshje mund të përfundojë së shpejti.
(Herë të lexuara: 87)
als_Latn als_Latn als_Latn als_Latn als_Latn